FLØY SLIK: Søta bror er usikker på hvordan tolke ruten Norwegian-piloten valgte på vei til Stockholm 5. desember. Foto: FAKSIMILE FRA FLIGHTRADAR24

Har Norwegian-piloten noe imot Sverige?

(VG Nett) Slik sirkulerte piloten over Stockholm før landing. Nå lurer svenskene på hvorfor.

Oppdatert 13. desember 2012

Norwegian-piloten som fløy fra København til Stockholm 5. desember har vært usedvanlig kreativ, viser radarbildene fra turen.

Annonse Reise Fly

Hotell

Leiebil

Pakkereiser

Krusedullene som han skapte ved å sirkulere nord for Sveriges hovedstad før landing ligner umiskjennelig på det mannlige lem, melder ABC Nyheter, som siterer svenske Nyheter24.se.

Svenskene stiller spørsmål om flyruten reflekterer pilotens holdninger til søta bror.

Norwegian kan ikke bekrefte flyets faktiske rute.

- Denne avgangen ligger så langt tilbake i tid at det vil kreve mye arbeid av oss å verifisere flyets posisjon underveis. Det kommer vi ikke til å bruke tid på, sier informasjonssjef Lasse Sandaker-Nielsen til VG Nett.

Flightradar24 bruker ADS-B-teknologi for å tegne et sanntidsbilde av den kommersielle flytrafikken. Det betyr at de mottar fortløpende satelittsignaler om flyenes posisjon som de plotter inn på et kart.

Bildet av Norwegian-flyets posisjon har gått sin seiersgang på sosiale medier. Sandaker-Nielsen bekrefter at de har fått seg en god latter.

- Vi må vel kunne si at dette er et noget spesielt bilde, humrer han.

Mikael Robertsson i Flightradar24 bekrefter overfor VG Nett at bildet er ekte.

- Bildet er ekte. Når du ser flyets posisjon i sanntid, oppdateres det hvert 10. sekund. Det avtegner bildet du ser på skjermdumpen, sier han.

RETUREN: Dette radarbildet viser flyet på vei tilbake fra Stockholm, og krusedullen over Sveriges hovedstad, på vei til Arlanda, synes tydelig. Foto: FAKSIMILE FRA FLIGHTRADAR 24

Publisert: 13.12.12 kl. 11:06 Oppdatert: 13.12.12 kl. 11:23

Mer om Utrolige historier Luftfart